《同韩介玉过月溪上人玉雪轩》
元代·张昱

高僧习静之所在，绕院竹梧生昼阴。此境应居玉堂侧，是谁移置雪山深？

铜瓶薝卜不自供，碧椀醍醐为我斟。老得一闲君所赐，小车随处有山林。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。